
                                             PATVIRTINTA
                                                                                UAB „Jonavos vandenys“ direktoriaus
                                                                                            2026 m. birželio 05 d. įsakymu Nr. V-58 (1.4)


ABONENTŲ PRISTATOMŲ NUOTEKŲ VALYMO
PASLAUGŲ TEIKIMO SUTARTIS Nr. 
 2026 m. ____________ mėn. ___ d.
Jonava

Abonento kodas ___________

UAB „Jonavos vandenys“, (toliau – Nuotekų tvarkytojas), veiklą vykdanti pagal Valstybinės energetikos reguliavimo tarybos 2015 m. balandžio 23 d. išduotą geriamojo vandens tiekimo ir nuotekų tvarkymo veiklos licenciją Nr. L7-GVTNT-05, kuriai atstovauja _______________________, veikianti pagal _________________ ir nuotekų transportavimo paslaugas teikiantis asmuo _____________, (toliau – Abonentas), atstovaujama ___________________, veikiančio pagal bendrovės įstatus (Nuotekų tvarkytojas ir Abonentas toliau bendrai vadinami Šalimis), sudarė šią nuotekų valymo paslaugų teikimo sutartį (toliau – Sutartis):
                                                                                                                                  
I. SUTARTIES DALYKAS

1. Pagal šią Sutartį Nuotekų tvarkytojas teikia Abonentui nuotekų valymo paslaugas, vadovaudamasis Lietuvos Respublikos geriamojo vandens tiekimo ir nuotekų tvarkymo įstatymu ir kitais teisės aktais.
2. Nuotekos priimamos valymui šiuose nuotekų priėmimo punktuose:
2.1. Ruklos mstl. nuotekų valykla, adresu Paupio g. 4, Ruklos mstl.; 
2.2. Jonavos m. nuotekų valykla, adresu Kauno g. 106, Jonava.
3. Šia Sutartimi Šalys įsipareigoja laikytis Lietuvos Respublikos įstatymų ir kitų teisės aktų, deramai realizuojant joms suteiktas teises bei prisiimtus įsipareigojimus, tiekiant, atsiskaitant už nuotekų valymą, tiekiamus šios Sutarties pagrindu.

II.  NUOTEKŲ VALYMO PASLAUGŲ TEIKIMO TVARKA IR SĄLYGOS

4. Nuotekų tvarkytojas įsipareigoja:
4.1. teisės aktų nustatyta tvarka eksploatuoti ir prižiūrėti jam nuosavybės teise priklausančią ar kitais teisėtais pagrindais valdomą ir (ar) naudojamą nuotekų tvarkymo infrastruktūrą, užtikrindamas saugų nuotekų valymą ir infrastruktūros plėtrą, laikydamasis aplinkos apsaugos ir visuomenės sveikatos saugos reikalavimų;
4.2. pateikti (išsiųsti) mokėjimo dokumentą Abonentui už suteiktas nuotekų valymo paslaugas ne vėliau kaip iki kito mėnesio 10 kalendorinės dienos; 
5. Abonentas privalo:
5.1. teisės aktų nustatyta tvarka prižiūrėti jam nuosavybės teise priklausančius ar kitais teisėtais pagrindais valdomus ir (ar) naudojamus nuotekų transportavimo įrenginius, užtikrinant jų būklę, atitinkančią teisės aktų reikalavimus;
5.2. laikytis Lietuvos Respublikos aplinkos ministro 2006 m. gegužės 17 d. įsakymo Nr. D1-236 „Dėl nuotekų tvarkymo reglamento patvirtinimo“ 1 priede ir/ar 2 priedo A dalyje bei kituose teisės aktuose nustatytų reikalavimų išleidžiamoms į Nuotekų tvarkytojo nuotekų tvarkymo infrastruktūrą nuotekoms, kuriose yra prioritetinių medžiagų;
5.3. ne vėliau kaip per 7 (septynias) dienas informuoti Nuotekų tvarkytoją apie Sutartyje nurodytų Abonento duomenų pasikeitimus ir pateikti juos patvirtinančius dokumentus. Išrašant mokėjimo dokumentą, į visus šiame punkte nurodytus pasikeitimus atsižvelgiama nuo atitinkamų dokumentų pateikimo dienos. Visas teisines pasekmes, atsirandančias dėl šiame punkte nustatytos pareigos nevykdymo, prisiima Abonentas.
5.4. užtikrinti nuotekų išpylimo vietos (atvežtas nuotekas išpilti tik į priėmimo vietas nurodytas 2 punkte) higieninę būklę: po kiekvieno išpylimo susirinkti atliekas;
5.5. nuotekas atvežti transporto priemonėmis, kurių valstybiniai numeriai ____, ____, ____.
5.6. pristatyti Nuotekų tvarkytojo nustatytos formos nuotekų priėmimo – perdavimo aktą (I priedas) pilnai užpildytą su visa reikalinga informacija, taip užtikrinant atvežtinių nuotekų paėmimo ir perdavimo taškus;
5.7. užtikrinti Nuotekų tvarkytojo atstovui galimybę paimti nuotekų mėginius rankiniu būdu ir dalyvauti imant šiuos nuotekų mėginius, bei pasirašyti Nuotekų tvarkytojo pateiktą nuotekų mėginių paėmimo protokolą;
5.8. apmokėti Nuotekų tvarkytojui už nuotekų mėginių laboratorinius tyrimus pagal pateiktą PVM sąskaitą faktūrą. Jei Abonentas nuotekų mėginių laboratorinius tyrimus atlieka kitoje, ne Nuotekų tvarkytojo, laboratorijoje, jis privalo gauto nuotekų tyrimų protokolo kopiją elektroniniu būdu pateikti Nuotekų tvarkytojui.
5.9. apgadinęs, sulaužęs ar kitu būdu sunaikinęs Nuotekų tvarkytojo nuotekų tvarkymo infrastruktūrą, atlyginti remonto ir/ar gerbūvio atstatymo išlaidas.
6. Į Nuotekų tvarkytojo eksploatuojamą nuotekų tvarkymo infrastruktūrą draudžiama išleisti/šalinti:
6.1. daiktus ir/arba medžiagas, galinčias užkimšti arba sugadinti nuotekų tvarkymo infrastruktūros ar nuotekų valymo įrenginių elementus, sutrikdyti jų veiklą;
6.2. medžiagas, galinčias sukelti gaisrą ar sprogimą;
6.3. medžiagas, galinčias pakenkti nuotekų valymo įrenginius aptarnaujančių darbuotojų sveikatai;
6.4. medžiagas, galinčias trikdyti nuotekų valymo procesą, normalų nuotekų valymo įrenginių darbą ar dumblo apdorojimą;
6.5. atliekas.
7. Ribinės teršalų koncentracijos nustatomos vadovaujantis Nuotekų tvarkymo reglamentu.
8. Nuotekų taršos ribos, kurios negali būti viršijamos: 
	
Teršiančių medžiagų
Pavadinimas
(sąrašas gali būti pildomas)
	
Mato vnt.
	Koncentracijos:

	
	
	Teisės aktuose nustatytas bazinis
nuotekų užterštumas, ribinė koncentracija į nuotekų surinkimo sistemą
	Sutartimi leidžiamas Abonento išleidžiamų nuotekų užterštumas
(pildoma)
	Nuotekų užterštumas, kuris negali būti viršytas dėl nuotekų tvarkymo infrastruktūros galimybių1
(gali būti keičiama)

	Biocheminis deguonies
suvartojimas (BDS7)
	mgO2/l
	350
	350
	800

	Bendras azotas (Nb)
	mg/l
	50
	50
	100

	Bendras fosforas (Pb)
	mg/l
	10
	10
	20

	Skendinčios medžiagos (SM)
	mg/l
	350
	350
	700

	pH
	-
	nuo 6,5 iki 8,5
	6,5-8,5
	9,52

	Temperatūra
	0C
	iki 30
	iki 30
	453

	ChDS/BDS7 santykis
	-
	<3
	<3
	≤ 34


1) Šalių susitarimu, individualiai įvertinus nuotekų tvarkymo infrastruktūros galimybes pagal Abonento pateiktus į nuotakyną išleidžiamų teršiančių medžiagų kiekius gali būti nustatomos didesnės užterštumo, kuris negali būti viršytas dėl nuotekų tvarkymo infrastruktūros galimybių, ribos. 
2) Turi būti užtikrinta stebėsena ilgesnį laiką, pvz., 14 dienų. Kraštutinės momentinių verčių ribos pH 4 ir pH 10 leistinos, jeigu šios pH vertės trunka ne ilgiau kaip 6 min. (10 % valandos).
3) Nuotekose neturi būti lakiųjų medžiagų.
4) Jei ChDS/BDS7 santykis yra > 3, veiklos vykdytojas privalo įvertinti, ar išleidžiamos į nuotakyną nuotekos nėra toksiškos. Jeigu nustatoma, kad santykis yra didelis dėl mažo lengvai skaidomų organinių medžiagų kiekio (iki 150 mg/l pagal BDS7), o ne dėl toksinių/kenksmingų medžiagų, ribojančių biologinius procesus, šio parametro viršijimas leidžiamas.
9. Sutarties 8 punkte nenurodytos savitosios nuotekų taršos ribos, kurios negali būti viršytos dėl infrastruktūros galimybių prilyginamos Nuotekų tvarkymo Reglamento 1 priede nustatytoms didžiausioms leistinoms koncentracijoms į gamtinę aplinką ir Nuotekų tvarkymo Reglamento 2 priede nustatytoms ribinėms koncentracijoms į nuotekų surinkimo sistemą.
10. Abonentui leidžiamas išleidžiamų nuotekų užterštumas ir nuotekų užterštumas, kuris negali būti viršytas dėl nuotekų tvarkymo infrastruktūros galimybių, gali būti pakeistas Šalių susitarimu arba vienašališkai Nuotekų tvarkytojo.

III. ŠALIŲ ATSAKOMYBĖ

11. Nuotekų tvarkytojas:
11.1. nutraukdamas Sutartį savo iniciatyva, nesant Abonento kaltės, ar nevykdydamas šia Sutartimi prisiimtų įsipareigojimų Lietuvos Respublikos įstatymų nustatyta tvarka, turi kompensuoti Abonentui visas su tuo susijusias išlaidas;
11.2. atsako už nuotekų valymo paslaugų teikimą šioje Sutartyje numatytomis sąlygomis, mokėjimų už suteiktas nuotekų valymo paslaugas teisingą apskaičiavimą ir apmokėjimo dokumentų pateikimą Abonentui šioje Sutartyje numatytais atvejais ir terminais; 
12. Abonentas:
12.1. nevykdydamas šia Sutartimi prisiimtų įsipareigojimų ar netinkamai juos vykdydamas, Lietuvos Respublikos įstatymų nustatyta tvarka privalo atlyginti Nuotekų tvarkytojo patirtą žalą.
12.2. nustačius, kad nuotekos iš asenizacijos transporto priemonės ar kitų talpų į Nuotekų tvarkytojo eksploatuojamą nuotekų tvarkymo infrastruktūrą išpilamos neleistinoje (Sutartyje nenumatytoje) vietoje, Abonentas sumoka Nuotekų tvarkytojui netesybas (baudą). Bauda apskaičiuojama 1 m3 nuotekų valymo kainą, didinant 100 kartų ir dauginant iš Abonento deklaruotos cisternos talpos. Jei dėl Abonento išpiltų nuotekų ar skystų atliekų buvo padaryta žala aplinkai ar Nuotekų tvarkytojo eksploatuojamai nuotekų tvarkymo infrastruktūrai, žala iš Abonento išieškoma Lietuvos Respublikos įstatymų nustatyta tvarka.
13. Abonentui nevykdant arba netinkamai vykdant šioje Sutartyje nurodytų jam priklausančių piniginių prievolių, Nuotekų tvarkytojas turi teisę viešai skelbti informaciją apie Abonentą ir jo įsiskolinimą, šiuos duomenis įtraukti į asmenų skolų registrus ir be Abonento atskiro sutikimo trečiajam asmeniui pavesti su skolos išieškojimu susijusius veiksmus (priminimų bei raginimų siuntimą ir/ar įteikimą duomenų apie Abonentą ar jo įsiskolinimą tvarkymą, bei skelbimą viešuose sąrašuose, ieškinių pateikimą ir pan.), taip pat perleisti visą reikalavimą ar jo dalį. Abonentas privalo padengti visas su skolos išieškojimu susijusias Nuotekų tvarkytojo išlaidas ir atlyginti kitus patirtus nuostolius.

IV.  NUOTEKŲ VALYMO PASLAUGŲ KAINŲ NUSTATYMAS

14. Nuotekų valymo paslaugų kainos nustatomos ir keičiamos Lietuvos Respublikos geriamojo vandens tiekimo ir nuotekų tvarkymo įstatymo ir kitų teisės aktų nustatyta tvarka. Abonentas už suteiktas nuotekų tvarkymo ir valymo paslaugas moka pagal Valstybinės energetikos reguliavimo tarybos nustatytas kainas.
14.1. nuotekų valymo paslaugų kaina Abonentui – 0,76 Eur/m3 be PVM iš to skaičiaus:
14.1.1. nuotekų valymo kaina – 0,58 Eur/m3 be PVM;
14.1.2. dumblo tvarkymo kaina – 0,18 Eur/m3 be PVM;
14.2. nuotekų valymo kaina Abonentui, kai nuotekose teršalų koncentracijos viršija bazinę taršą:
14.2.1. už kiekvieną 100 mg/l virš bazinės (350 mg/l) taršos BDS7 koncentracijos padidėjimą – 0,063 Eur/m3;
14.2.2. už kiekvieną 100 mg/l virš bazinės (350 mg/l) taršos skendinčių medžiagų koncentracijos padidėjimą – 0,028 Eur/m3;
14.2.3. už kiekvieną 10 mg/l virš bazinės (50 mg/l) taršos azoto koncentracijos padidėjimą – 0,005 Eur/m3;
14.2.4. už kiekvieną 1 mg/l virš bazinės (10 mg/l) taršos fosforo koncentracijos padidėjimą – 0,0003 Eur/m3.
15. Apie pasikeitusias nuotekų valymo paslaugų kainas Nuotekų tvarkytojas praneša Abonentui, apie tai paskelbdamas interneto svetainėje www.jonavosvandenys.lt ne vėliau kaip likus 30 dienų iki kainų įsigaliojimo.
16. Mokestis už nuotekų savitąją taršą, viršijančią Sutarties 8 punkte nurodytą bazinį nuotekų užterštumą, ribinę koncentraciją į nuotekų surinkimo sistemą, skaičiuojamas vadovaujantis Lietuvos Respublikos mokesčio už aplinkos teršimą įstatymo nustatyta tvarka.
17. Abonento atvežtų nuotekų kiekis nustatomas remiantis nuotekų priėmimo – perdavimo aktais, kuriuose fiksuojamas pristatytų nuotekų kiekis.
18. Išleistų į Nuotekų tvarkytojo valymo įrenginius teršalų kiekis nuotekose nustatomas pagal Nuotekų tvarkytojo laboratorinės kontrolės duomenis. Nuotekų kokybė tikrinama pasirinktinai imant nuotekų mėginius. Imant kontrolinį mėginį surašomas mėginių paėmimo protokolas, kurį pasirašo Nuotekų tvarkytojo ir Abonento atstovai. Abonento atstovui atsisakius pasirašyti mėginių paėmimo aktą, Nuotekų tvarkytojas nuotekų nepriima.
19. Nuotekų tvarkytojas atvežtų nuotekų kokybę tikrina pirmojo nuotekų pristatymo metu bei pasikeitus nuotekų susidarymo vietai nurodytai I priede.

V.   ATSISKAITYMO TVARKA

20. Nuotekų tvarkytojas pagal Abonento ir Nuotekų tvarkytojo atstovų pasirašytą nuotekų priėmimo – perdavimo aktą (I priedas) pateikia apmokėjimo dokumentą Abonentui už suteiktas nuotekų valymo paslaugas per praėjusį ataskaitinį laikotarpį Abonentui prašyme sudaryti sutartį nurodytu būdu (laišku, faksu, elektroniniu būdu ar kitais) ne vėliau kaip iki kito mėnesio, einančio po ataskaitinio laikotarpio, 10-osios kalendorinės dienos. Negavęs apmokėjimo dokumento iki kito mėnesio 20 dienos, Abonentui turi kreiptis į Nuotekų tvarkytoją dėl pakartotinio apmokėjimo dokumento išrašymo. Jeigu per šį terminą Abonentui nesikreipė į Nuotekų tvarkytoją dėl pakartotinio apmokėjimo dokumento išrašymo, laikoma, kad apmokėjimo dokumentas Abonentui yra pateiktas.
21. Abonentui išleidus į Nuotekų tvarkytojo nuotekų tinklų infrastruktūrą sutarties 6 punkte aprašytas draudžiamas išleisti/šalinti medžiagas, daiktus, atliekas, kurios sutrikdo tinklų ar nuotekų valyklos darbą, už padarytus nuostolius apmoka Abonentui.
22. Abonentui išleidus nuotekas su didesnėmis nei nustatyta 8 punkte teršalų koncentracijomis, nuotekų valymo kaina didinama remiantis Valstybinės energetikos reguliavimo tarybos suskaičiuotomis kainomis, nurodytomis 14.2 punkte.
23. Pateiktą apmokėjimo dokumentą (sąskaitą) Abonentui turi apmokėti ne vėliau kaip iki kito mėnesio, einančio po ataskaitinio laikotarpio, paskutinės kalendorinės dienos. Laiku neatsiskaitęs už suteiktas nuotekų valymo paslaugas, už kiekvieną uždelstą kalendorinę dieną skaičiuojami 0,02 (dviejų šimtųjų) procentų dydžio delspinigiai.
24. Abonentui mokėjimai paskirstomi Lietuvos Respublikos Civilinio kodekso 6.54 straipsnyje nurodytu eiliškumu.

VI.  SUTARTIES GALIOJIMO LAIKO IR VYKDYMO SĄLYGOS

25. Paslaugos bus teikiamos vienerius metus nuo sutarties įsigaliojimo dienos. Sutartis įsigalioja nuo pasirašymo dienos ir galioja iki visų įsipareigojimų įvykdymo ar sutarties nutraukimo. Sutartis pratęsiama dar vieneriems metams, jei ne vėliau kaip prieš mėnesį iki sutarties termino pabaigos nėra kurios nors šalies prašymo dėl sutarties nutraukimo arba peržiūrėjimo.
26. Nuotekų tvarkytojas ir Abonentas įsipareigoja vykdyti šią Sutartį, vadovautis Lietuvos Respublikos geriamojo vandens tiekimo ir nuotekų tvarkymo įstatymu, Vandens tiekimo  ir nuotekų tvarkymo infrastruktūros naudojimo ir priežiūros taisyklėmis, atitinkamais Lietuvos Respublikos įstatymais ir kitais teisės norminiais aktais.
27. Sutarties nutraukimas ir keitimas:
27.1. Sutartis gali būti nutraukta šiais atvejais:
27.1.1. dėl nuotekų tvarkymo infrastruktūros planinio remonto ir (ar) naujų infrastruktūros objektų prijungimo;
27.1.2. jeigu Abonentas neapmoka sąskaitos už nuotekų valymą iki kito mėnesio, einančio po ataskaitinio laikotarpio, paskutinės kalendorinės dienos, ne vėliau kaip prieš 7 dienas iki numatomo nuotekų valymo paslaugų laikino nutraukimo, sustabdymo ar apribojimo raštu įspėjęs įsiskolinusį abonentą;
27.1.3. kai nuotekų valymo paslaugų teikimą būtina laikinai nutraukti, sustabdyti ar apriboti siekiant išvengti avarijos nuotekų tvarkymo infrastruktūroje arba avariją likviduoti;
27.1.4. rašytiniu Šalių susitarimu, Lietuvos Respublikos civiliniame kodekse bei kituose teisės aktuose nustatyta tvarka ir pagrindais;
27.1.5. Abonentas turi teisę vienašališkai, ne teismo tvarka, nesant Nuotekų tvarkytojo kaltės nutraukti Sutartį apie tai raštu įspėjęs Nuotekų tvarkytoją prieš 30 (trisdešimt) dienų;
27.1.6. Nuotekų tvarkytojas turi teisę vienašališkai, ne teismo tvarka nutraukti Sutartį apie tai raštu įspėjusi Abonentą prieš 30 (trisdešimt) dienų, jei Abonentas nevykdo ir (ar) netinkamai vykdo Sutartyje ir (ar) teisės aktuose numatytų reikalavimų ir (ar) teisėtų Nuotekų tvarkytojo nurodymų;
27.2. Sutartis gali būti keičiama šiais atvejais:
27.2.1. Nuotekų tvarkytojas turi teisę vienašališkai, ne teismo tvarka nutraukti ir (ar) pakeisti Sutartį apie tai iš anksto įspėjusi Abonentą, jei savivaldybės priima naujus sprendimus ir (ar) teisės aktus, susijusius su Paslaugų teikimu, ir (ar) patvirtina naują Sutarties formą;
27.2.2. Sutartis keičiama rašytiniu susitarimu, išskyrus atvejus, kai Nuotekų tvarkytojas pagal Sutartį ir (ar) teisės aktus turi teisę vienašališkai keisti Sutarties sąlygas, ir kitais teisės aktuose nustatytais pagrindais ir tvarka.
28. Priedai yra neatsiejamos šios Sutarties dalys.

VII.  BAIGIAMOSIOS NUOSTATOS

29. Abonentas patvirtina, kad prieš šios Sutarties pasirašymą Nuotekų tvarkytojas pateikė visą Abonento pareikalautą žodinę ir rašytinę informaciją, susijusią su nuotekų tvarkymo paslauga, bei šia Sutartimi prisiimtų teisių ir pareigų realizavimo tvarka.
30. Šalys įsipareigoja šioje Sutartyje neaptartais klausimais vadovautis Lietuvos Respublikos įstatymais, kitais teisės aktais, reglamentuojančiais nuotekų tvarkymą.
31. Iš sutarties kylantys ginčai sprendžiami Šalių įgaliotų atstovų derybomis. Nepavykus ginčo išspręsti derybų būdu, ginčas yra sprendžiamas teisme. Teritorinis teismingumas nustatomas pagal Nuotekų tvarkytojo buveinės vietą.
32. Sutartis surašoma dviem vienodą teisinę galią turinčiais egzemplioriais – po vieną kiekvienai šaliai.  

VIII. ŠALIŲ REKVIZITAI IR PARAŠAI

	NUOTEKŲ TVARKYTOJAS 

UAB „Jonavos vandenys”
Kranto g. 9, LT- 55249, Jonava
Įmonės kodas 256564350
PVM mokėtojo kodas LT565643515
LT687300010095732982
Bankas AB Swedbank
Tel./faks. +370 349 54 806
El. paštas: administracija@jonavosvandenys.lt
Duomenys kaupiami ir saugomi
Juridinių asmenų registre
	
	ABONENTAS

Abonento pavadinimas  
Adresas
Įmonės kodas
PVM mokėtojo kodas LT
Banko sąskaitos numeris
Banko pavadinimas
Tel. 
El. paštas:
Duomenys kaupiami ir saugomi
Juridinių asmenų registre

	


	
	



	(pareigos, vardas, pavardė, parašas)
	
	(pareigos, vardas, pavardė, parašas)

	
	
	

	A. V.
	
	A. V.



